A4-0173/99

Πρόταση κανονισμού του Συμβουλίου σχετικά με την εφαρμογή μέτρων ενημέρωσης και προώθησης για τα γεωργικά προϊόντα στις τρίτες χώρες (COM(98)0683 - C4-0158/99 - 98/0330(CNS))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Τρίτη αιτιολογική σκέψη

>Αρχικό κείμενο>

ότι η εν λόγω πολιτική δύναται να συμπληρώσει και να ενισχύσει αποτελεσματικά τις ενέργειες που πραγματοποιούνται από τα κράτη μέλη, προωθώντας ιδίως την εικόνα των κοινοτικών προϊόντων στις διεθνείς αγορές, ιδιαίτερα από άποψη ποιότητας και ασφάλειας των τροφίμων 7 ότι η εν λόγω δραστηριότητα, συμβάλλοντας στη δημιουργία νέων εμπορικών διεξόδων, ενδέχεται επίσης να έχει πολλαπλασιαστικό αποτέλεσμα σε σχέση με τις εθνικές ή ιδιωτικές πρωτοβουλίες 7

>Κείμενο μετά την ψηφοφορία στο ΕΚ>

ότι η εν λόγω πολιτική δύναται να συμπληρώσει και να ενισχύσει αποτελεσματικά τις ενέργειες που πραγματοποιούνται από τα κράτη μέλη, προωθώντας ιδίως την εικόνα των κοινοτικών προϊόντων στις διεθνείς αγορές, ιδιαίτερα από άποψη

τρόπων παραγωγής ποιότητας και ασφάλειας των τροφίμων 7 ότι η εν λόγω δραστηριότητα, συμβάλλοντας στη δημιουργία νέων εμπορικών διεξόδων, ενδέχεται επίσης να έχει πολλαπλασιαστικό αποτέλεσμα σε σχέση με τις εθνικές ή ιδιωτικές πρωτοβουλίες 7

(Τροπολογία 2)

Πέμπτη αιτιολογική σκέψη

>Αρχικό κείμενο>

ότι είναι σκόπιμο να επιβαρυνθεί κατά κανόνα η Κοινότητα με τμήμα μόνο της χρηματοδότησης των ενεργειών, έτσι ώστε να αντιμετωπιστούν υπεύθυνα από τις οργανώσεις που προτείνουν καθώς και από τα ενδιαφερόμενα κράτη μέλη 7 ότι εντούτοις, σε εξαιρετικές περιπτώσεις, μπορεί να είναι σκόπιμο να μην απαιτείται η χρηματοδοτική συμμετοχή του συγκεκριμένου κράτους μέλους 7

>Κείμενο μετά την ψηφοφορία στο ΕΚ>

ότι είναι σκόπιμο να επιβαρυνθεί κατά κανόνα η Κοινότητα με τμήμα μόνο της χρηματοδότησης των ενεργειών, έτσι ώστε να αντιμετωπιστούν υπεύθυνα από τις οργανώσεις που προτείνουν καθώς και από τα ενδιαφερόμενα κράτη μέλη 7 ότι εντούτοις, σε

ορισμένες περιπτώσεις, μπορεί να είναι σκόπιμο να μην απαιτείται η χρηματοδοτική συμμετοχή των συγκεκριμένων κρατών μελών 7

(Τροπολογία 24)

Έκτη αιτιολογική σκέψη

>Αρχικό κείμενο>

ότι στον τομέα της διαχείρισης και της υλοποίησης των ενεργειών θα πρέπει να προβλεφθεί η ανάθεσή τους από την Επιτροπή, με τις ενδεδειγμένες διαδικασίες, σε οργανισμούς που διαθέτουν την απαραίτητη δομή και αρμοδιότητα 7

>Κείμενο μετά την ψηφοφορία στο ΕΚ>

ότι στον τομέα της διαχείρισης και της υλοποίησης των ενεργειών θα πρέπει να προβλεφθεί η ανάθεσή τους από την Επιτροπή, με τις ενδεδειγμένες

διαφανείς διαδικασίες, σε οργανισμούς που διαθέτουν την απαραίτητη δομή και αρμοδιότητα, και ότι οι προτείνοντες οργανισμοί είναι συνυπεύθυνοι για την εκτέλεση των προγραμμάτων[semigr ] ότι στους οργανισμούς αυτούς μπορούν επίσης να συγκαταλέγονται υπηρεσίες για την προώθηση της διάθεσης των προϊόντων στα κράτη μέλη, εφόσον, στο πλαίσιο της εσωτερικής δομής τους εκπροσωπούν τις επιχειρήσεις των διαφόρων τομέων[semigr ]

(Τροπολογία 4)

Όγδοη αιτιολογική σκέψη

>Αρχικό κείμενο>

ότι για να ελεγχθούν η ορθή εκτέλεση των προγραμμάτων καθώς και οι επιπτώσεις από τις ενέργειες, θα πρέπει να προβλεφθεί μια αποτελεσματική παρακολούθηση από την Επιτροπή και τα κράτη μέλη, καθώς και η αξιολόγηση των αποτελεσμάτων από ανεξάρτητο οργανισμό[semigr ]

>Κείμενο μετά την ψηφοφορία στο ΕΚ>

ότι για να ελεγχθούν η ορθή εκτέλεση των προγραμμάτων καθώς και οι επιπτώσεις από τις ενέργειες, θα πρέπει να προβλεφθεί μια αποτελεσματική παρακολούθηση από την Επιτροπή

, τους προτείνοντες οργανισμούς και τα κράτη μέλη, καθώς και η αξιολόγηση των αποτελεσμάτων από ανεξάρτητο οργανισμό,

(Τροπολογία 5)

Άρθρο 1, παράγραφος 1

>Αρχικό κείμενο>

1. Η Κοινότητα δύναται να χρηματοδοτήσει, πλήρως ή εν μέρει, ενέργειες ενημέρωσης και προώθησης για τα γεωργικά προϊόντα στις τρίτες χώρες.

>Κείμενο μετά την ψηφοφορία στο ΕΚ>

1. Η Κοινότητα δύναται να χρηματοδοτήσει, πλήρως ή εν μέρει, ενέργειες ενημέρωσης και προώθησης για

τα μεταποιημένα τρόφιμα και τα γεωργικά προϊόντα στις τρίτες χώρες.

(Τροπολογία 6)

Άρθρο 2, στοιχείο α

>Αρχικό κείμενο>

α) ενέργειες δημοσίων σχέσεων, προώθησης και διαφήμισης, ιδίως για να δοθεί έμφαση στα πλεονεκτήματα που παρουσιάζουν κοινοτικά προϊόντα, ιδίως από άποψη ποιότητας, υγιεινής, ασφάλειας των τροφίμων, θρεπτικής αξίας, σήμανσης, καλής διαβίωσης των ζώων και προστασίας του περιβάλλοντος[semigr ]

>Κείμενο μετά την ψηφοφορία στο ΕΚ>

α) ενέργειες δημοσίων σχέσεων, προώθησης και διαφήμισης, ιδίως για να δοθεί έμφαση

στη βιολογική γεωργία και στα πλεονεκτήματα που παρουσιάζουν κοινοτικά προϊόντα, ιδίως από άποψη ποιότητας, υγιεινής, ασφάλειας των τροφίμων, θρεπτικής αξίας, σήμανσης, καλής διαβίωσης των ζώων και προστασίας του περιβάλλοντος[semigr ].

(Τροπολογία 7)

Άρθρο 2, στοιχείο στ

>Αρχικό κείμενο>

στ) αποστολές εκπροσώπων της Κοινότητας ιδιαίτερα υψηλού επιπέδου,

>Κείμενο μετά την ψηφοφορία στο ΕΚ>

στ) εμπορικές αποστολές που προωθεί η Κοινότητα,

(Τροπολογία 8)

Άρθρο 2, εδάφιο 1α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Τα μέτρα προώθησης δεν πρέπει να απευθύνονται μόνο στους τελικούς καταναλωτές αλλά και στους λιανεμπόρους και παραγωγούς ετοίμων προϊόντων,

(Τροπολογία 9)

Άρθρο 3, στοιχείο α

>Αρχικό κείμενο>

α) προϊόντα που προορίζονται για άμεση κατανάλωση ή για τη μεταποίηση, για τα οποία υπάρχουν δυνατότητες εξαγωγής ή δυνατότητες νέων εμπορικών διεξόδων στις τρίτες χώρες, ιδίως χωρίς τη χορήγηση επιστροφών,

>Κείμενο μετά την ψηφοφορία στο ΕΚ>

α) γεωργικά προϊόντα και μεταποιημένα γεωργικά προϊόντα για τα οποία υπάρχουν δυνατότητες εξαγωγής ή δυνατότητες νέων εμπορικών διεξόδων στις τρίτες χώρες,

(Τροπολογία 10)

Άρθρο 5, παράγραφος 1

>Αρχικό κείμενο>

1. Κάθε δύο έτη, η Επιτροπή καθορίζει, σύμφωνα με τη διαδικασία που προβλέπεται στο άρθρο 11, τον κατάλογο των προϊόντων και των αγορών που αναφέρονται αντίστοιχα στα άρθρα 3 και 4.

>Κείμενο μετά την ψηφοφορία στο ΕΚ>

1. Κάθε

τρία έτη, η Επιτροπή καθορίζει, σύμφωνα με τη διαδικασία που προβλέπεται στο άρθρο 11, τον κατάλογο των προϊόντων και των αγορών που αναφέρονται αντίστοιχα στα άρθρα 3 και 4.

>Αρχικό κείμενο>

Εντούτοις, σε περίπτωση ανάγκης, ο κατάλογος δύναται να τροποποιηθεί στο μεταξύ.

>Κείμενο μετά την ψηφοφορία στο ΕΚ>

Εντούτοις, σε περίπτωση ανάγκης, ο κατάλογος δύναται να τροποποιηθεί στο μεταξύ

, μετά από διαβούλευση με το Κοινοβούλιο.

(Τροπολογία 11)

Άρθρο 5, παράγραφος 2

>Αρχικό κείμενο>

2. Πριν από την κατάρτιση του καταλόγου που αναφέρεται στην παράγραφο 1, η Επιτροπή δύναται να συμβουλευθεί την Μόνιμη Ομάδα «Προώθηση των γεωργικών προϊόντων» της Συμβουλευτικής Επιτροπής «Ποιότητα και υγιεινή της γεωργικής παραγωγής».

>Κείμενο μετά την ψηφοφορία στο ΕΚ>

2. Πριν από την κατάρτιση του καταλόγου που αναφέρεται στην παράγραφο 1, η Επιτροπή

συμβουλεύεται την Μόνιμη Ομάδα «Προώθηση των γεωργικών προϊόντων» της Συμβουλευτικής Επιτροπής «Ποιότητα και υγιεινή της γεωργικής παραγωγής».

(Τροπολογία 12)

Άρθρο 6

>Αρχικό κείμενο>

Σε περίπτωση που αποφασιστούν ενέργειες στον τομέα του ελαιολάδου και των επιτραπέζιων ελιών, η Κοινότητα δύναται να προβεί στην υλοποίηση των εν λόγω ενεργειών μέσω του Διεθνούς Ελαιουργικού Συμβουλίου. Για τους λοιπούς τομείς, η Κοινότητα δύναται να ζητήσει την συνδρομή διεθνών οργανώσεων που παρέχουν τις ανάλογες εγγυήσεις.

>Κείμενο μετά την ψηφοφορία στο ΕΚ>

Σε περίπτωση που αποφασιστούν ενέργειες στον τομέα του ελαιολάδου και των επιτραπέζιων ελιών, η Κοινότητα δύναται να προβεί στην υλοποίηση των εν λόγω ενεργειών μέσω του Διεθνούς Ελαιουργικού Συμβουλίου. Για τους λοιπούς τομείς, η Κοινότητα δύναται να ζητήσει την συνδρομή

ευρωπαϊκών οργανώσεων που παρέχουν τις ανάλογες εγγυήσεις και που ανήκουν σε τουλάχιστον δύο κράτη μέλη.

(Τροπολογία 13)

Άρθρο 7, παράγραφος 1

>Αρχικό κείμενο>

1. Για την υλοποίηση των ενεργειών που αναφέρονται στο άρθρο 2 στοιχεία α), β) και δ) και με την επιφύλαξη του άρθρου 6, οι αντιπροσωπευτικές επαγγελματικές ή διεπαγγελματικές οργανώσεις του ή των συγκεκριμένων τομέων, καταρτίζουν προγράμματα προώθησης και ενημέρωσης μέγιστης διάρκειας τριών ετών.

>Κείμενο μετά την ψηφοφορία στο ΕΚ>

1. Για την υλοποίηση των ενεργειών που αναφέρονται στο άρθρο 2 στοιχεία α), β) και δ) και με την επιφύλαξη του άρθρου 6, οι αντιπροσωπευτικές επαγγελματικές ή διεπαγγελματικές οργανώσεις του ή των συγκεκριμένων τομέων, καταρτίζουν προγράμματα προώθησης και ενημέρωσης

ελάχιστης διάρκειας τριών ετών, τα οποία δεν υπερβαίνουν τα πέντε έτη.

>Αρχικό κείμενο>

>Κείμενο μετά την ψηφοφορία στο ΕΚ>

Στο πλαίσιο των προγραμμάτων αυτών, υποδεικνύουν τον οργανισμό που έχει αναλάβει την εκτέλεση των προβλεπόμενων ενεργειών, αιτιολογώντας δεόντως την επιλογή τους και αξιολογώντας ιδιαίτερα τις επιχειρησιακές ικανότητες των υποψηφίων.

>Αρχικό κείμενο>

Μετά από συμφωνία των ενδιαφερομένων κρατών μελών, με την επιφύλαξη του άρθρου 9 παράγραφος 3 δεύτερο εδάφιο, τα οποία δεσμεύονται να συμμετάσχουν στη σχετική χρηματοδότηση, τα προγράμματα που αναφέρονται στο προηγούμενο εδάφιο υποβάλλονται στην Επιτροπή.

Η Επιτροπή εγκρίνει τα προγράμματα αυτά, αφού ενημερώσει τις επιτροπές διαχείρισης των συγκεκριμένων τομέων, δίνοντας προτίμηση στα προγράμματα που έχουν υποβληθεί από οργανισμούς που καλύπτουν πολλά κράτη μέλη.

>Κείμενο μετά την ψηφοφορία στο ΕΚ>

Μετά από συμφωνία των ενδιαφερομένων κρατών μελών, με την επιφύλαξη του άρθρου 9 παράγραφος 3 δεύτερο εδάφιο, τα οποία δεσμεύονται να συμμετάσχουν στη σχετική χρηματοδότηση, τα προγράμματα που αναφέρονται στο προηγούμενο εδάφιο υποβάλλονται στην Επιτροπή.

Η Επιτροπή εγκρίνει τα προγράμματα αυτά, αφού συμβουλευθεί τις επιτροπές διαχείρισης των συγκεκριμένων τομέων. Αυτά τα προγράμματα πρέπει να προέρχονται από οργανισμούς που ανήκουν τουλάχιστον σε δύο κράτη μέλη.

>Αρχικό κείμενο>

Πριν από την έγκριση των προγραμμάτων, η Επιτροπή δύναται να ζητήσει τη γνώμη της μόνιμης ομάδας «Προώθηση των γεωργικών προϊόντων» της συμβουλευτικής επιτροπής «Ποιότητα και υγιεινή της γεωργικής παραγωγής».

>Κείμενο μετά την ψηφοφορία στο ΕΚ>

Πριν από την έγκριση των προγραμμάτων, η Επιτροπή

ζητεί τη γνώμη της μόνιμης ομάδας «Προώθηση των γεωργικών προϊόντων» της συμβουλευτικής επιτροπής «Ποιότητα και υγιεινή της γεωργικής παραγωγής».

(Τροπολογία 14)

Άρθρο 7, παράγραφος 2

>Αρχικό κείμενο>

2. Όσον αφορά τις ενέργειες:

α) που αναφέρονται στο άρθρο 2, στοιχεία γ), ε) και στ), ή

β) που υλοποιούνται μέσω μιας διεθνούς οργάνωσης που αναφέρεται στο άρθρο 6,

αποφασίζονται από την Επιτροπή μετά από ενημέρωση της επιτροπής διαχείρισης των συγκεκριμένων τομέων ή, ενδεχομένως, της επιτροπής ρυθμίσεων που αναφέρεται αντίστοιχα στους κανονισμούς (ΕΟΚ) αριθ. 2092/91, (ΕΟΚ) αριθ. 2081/92 και (ΕΟΚ) αριθ. 2082/92.

>Κείμενο μετά την ψηφοφορία στο ΕΚ>

2. Όσον αφορά τις ενέργειες:

α) που αναφέρονται στο άρθρο 2, στοιχεία γ), ε) και στ), ή

β) που υλοποιούνται μέσω μιας ευρωπαϊκής οργάνωσης που αναφέρεται στο άρθρο 6,

αποφασίζονται από την Επιτροπή μετά από διαβούλευση με την επιτροπή διαχείρισης των συγκεκριμένων τομέων ή, ενδεχομένως, της επιτροπής ρυθμίσεων που αναφέρεται αντίστοιχα στους κανονισμούς (ΕΟΚ) αριθ. 2092/91, (ΕΟΚ) αριθ. 2081/92 και (ΕΟΚ) αριθ. 2082/92.

>Αρχικό κείμενο>

Πριν από την έγκριση των προγραμμάτων, η Επιτροπή δύναται να ζητήσει τη γνώμη της μόνιμης ομάδας «Προώθηση των γεωργικών προϊόντων» της συμβουλευτικής επιτροπής «Ποιότητα και υγιεινή της γεωργικής παραγωγής».

>Κείμενο μετά την ψηφοφορία στο ΕΚ>

Πριν από την έγκριση των προγραμμάτων, η Επιτροπή

ζητεί τη γνώμη της μόνιμης ομάδας «Προώθηση των γεωργικών προϊόντων» της συμβουλευτικής επιτροπής «Ποιότητα και υγιεινή της γεωργικής παραγωγής».

(Τροπολογία 15)

Άρθρο 8, παράγραφος 1

>Αρχικό κείμενο>

1. Με την επιφύλαξη του άρθρου 6, η Επιτροπή επιλέγει, με τη διαδικασία ανοιχτού διαγωνισμού ή περιορισμένης συμμετοχής, τον ή τους οργανισμούς που θα είναι επιφορτισμένοι με τη διαχείριση και την εκτέλεση των ενεργειών καθώς και τον οργανισμό στον οποίο θα ανατεθεί η αξιολόγηση των αποτελεσμάτων. Ο ή οι οργανισμός(οι) που είναι επιφορτισμένος(οι) με την εκτέλεση πρέπει να διαθέτει(ουν) εμπειρίες σχετικά με τα συγκεκριμένα προϊόντα και τις αγορές προορισμού και να διαθέτει(ουν) τα απαραίτητα μέσα για τη διασφάλιση της πλέον αποτελεσματικής εφαρμογής των ενεργειών, λαμβάνοντας υπόψη την ευρωπαϊκή διάσταση των εν λόγω προγραμμάτων.

>Κείμενο μετά την ψηφοφορία στο ΕΚ>

1. Η οργάνωση που προτείνει και είναι αρμόδια για την εκτέλεση των ενεργειών, υποδεικνύει στο πρόγραμμα που υποβάλλει στην Επιτροπή τους προβλεπόμενους όρους για την εφαρμογή των διαφορετικών από τις προβλεπόμενες στο άρθρο 7, παράγραφος 1 ενεργειών και, ενδεχομένως, το όνομα του ή των οργανισμών που είναι επιφορτισμένος(οι) με την εκτέλεση και που πρέπει να διαθέτει(ουν) εμπειρίες σχετικά με τα συγκεκριμένα προϊόντα και τις αγορές προορισμού και να διαθέτει(ουν) τα απαραίτητα μέσα για τη διασφάλιση της πλέον αποτελεσματικής εφαρμογής των ενεργειών, λαμβάνοντας υπόψη την ευρωπαϊκή διάσταση των εν λόγω προγραμμάτων.

(Τροπολογία 16)

Άρθρο 8, παράγραφος 1α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

1α. Υπό την επιφύλαξη του άρθρου 6, η Επιτροπή επιλέγει, σύμφωνα με τη διαδικασία ανοιχτού διαγωνισμού ή περιορισμένης συμμετοχής, τον ή τους οργανισμό(ούς) στον οποίο/στους οποίους θα ανατεθεί η αξιολόγηση των αποτελεσμάτων.

(Τροπολογία 17)

Άρθρο 8, παράγραφος 2

>Αρχικό κείμενο>

2. Η επιτήρηση της ορθής εκτέλεσης των ενεργειών διασφαλίζεται από μια επιτροπή παρακολούθησης, που αποτελείται από εκπροσώπους της Επιτροπής, των ενδιαφερομένων κρατών μελών και των οργανώσεων που προτείνουν.

>Κείμενο μετά την ψηφοφορία στο ΕΚ>

2. Η επιτήρηση της ορθής εκτέλεσης των ενεργειών

και των αποτελεσμάτων των ενεργειών που αξιολογούνται από τον ή τους οργανισμό(ούς) που είναι επιφορτισμένος(οι) με την αξιολόγηση διασφαλίζεται από μια επιτροπή παρακολούθησης, που αποτελείται από εκπροσώπους της Επιτροπής, των ενδιαφερομένων κρατών μελών και των οργανώσεων που προτείνουν.

(Τροπολογία 18)

Άρθρο 8, παράγραφος 3

>Αρχικό κείμενο>

3. Τα ενδιαφερόμενα κράτη μέλη είναι υπεύθυνα για τον έλεγχο και τις πληρωμές των ενεργειών που αναφέρονται στο άρθρο 2, στοιχεία α), β) και δ).

>Κείμενο μετά την ψηφοφορία στο ΕΚ>

3. Στις περιπτώσεις που προβλέπονται στο άρθρο 7, παράγραφος 1, δεύτερο εδάφιο, τα ενδιαφερόμενα κράτη μέλη και η Επιτροπή είναι υπεύθυνα για τον έλεγχο και τις πληρωμές των ενεργειών που αναφέρονται στο άρθρο 2, στοιχεία α), β) και δ).

(Τροπολογία 20)

Άρθρο 9, παράγραφος 2

>Αρχικό κείμενο>

2. Η χρηματοδοτική συμμετοχή της Κοινότητας στις ετήσιες ενέργειες που αναφέρονται στην παράγραφο 1, στοιχείο β), δεν δύναται να υπερβαίνει το 50% του πραγματικού κόστους των ενεργειών. Για τις ενέργειες προώθησης που διαρκούν τουλάχιστον 2 έτη, η χρηματοδοτική συμμετοχή θα είναι σταδιακά μειούμενη, ενώ θα περιλαμβάνεται μεταξύ του 60% και του 40% του πραγματικού κόστους των ενεργειών.

>Κείμενο μετά την ψηφοφορία στο ΕΚ>

2. Η χρηματοδοτική συμμετοχή της Κοινότητας στις ετήσιες ενέργειες που αναφέρονται στην παράγραφο 1, στοιχείο β),

αντιστοιχεί στο 60% του πραγματικού κόστους των ενεργειών. Για τις ενέργειες προώθησης που διαρκούν τουλάχιστον 2 έτη, η χρηματοδοτική συμμετοχή θα ποικίλλει και θα περιλαμβάνεται μεταξύ του 70% και του 50% του πραγματικού κόστους των ενεργειών.

(Τροπολογία 21)

Άρθρο 9, παράγραφος 3

>Αρχικό κείμενο>

3. Τα ενδιαφερόμενα κράτη μέλη συμμετέχουν στη χρηματοδότηση των ενεργειών που αναφέρονται στην προηγούμενη παράγραφο μέχρι του 20% του πραγματικού κόστους των ενεργειών, ενώ το υπόλοιπο της χρηματοδότησης επιβαρύνει τις προτείνουσες οργανώσεις.

>Κείμενο μετά την ψηφοφορία στο ΕΚ>

3. Σε περίπτωση εφαρμογής του άρθρου 7, παράγραφος 1, δεύτερο εδάφιο, τα ενδιαφερόμενα κράτη μέλη συμμετέχουν στη χρηματοδότηση των ενεργειών μέχρι του 20% του πραγματικού κόστους των ενεργειών, από το οποίο αφαιρείται το υπόλοιπο της χρηματοδότησης το οποίο επιβαρύνει τις προτείνουσες οργανώσεις.

>Αρχικό κείμενο>

Εντούτοις, σε περιπτώσεις δεόντως αιτιολογημένες και με την προϋπόθεση ότι το συγκεκριμένο πρόγραμμα παρουσιάζει έκδηλο κοινοτικό ενδιαφέρον είναι δυνατόν να αποφασισθεί, σύμφωνα με την διαδικασία που προβλέπεται στο άρθρο 11, να αναλάβει η προτείνουσα οργάνωση το μέρος της χρηματοδότησης που δεν αναλαμβάνει η Κοινότητα.

>Κείμενο μετά την ψηφοφορία στο ΕΚ>

Εντούτοις,

όταν τα προγράμματα παρουσιάζουν έκδηλο κοινοτικό ενδιαφέρον είναι δυνατόν να αποφασισθεί, σύμφωνα με την διαδικασία που προβλέπεται στο άρθρο 11, να αναλάβει η προτείνουσα οργάνωση το μέρος της χρηματοδότησης που δεν αναλαμβάνει η Κοινότητα.

(Τροπολογία 22)

Άρθρο 10α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 10α

Για τη χρηματοδότηση των δράσεων που ορίζονται στο άρθρο 1, προβλέπεται ετήσια χρηματοδότηση 30 εκατ. ευρώ για το οικονομικό έτος 2000, 35 εκατ. ευρώ για το οικονομικό έτος 2001, 40 εκατ. ευρώ για το οικονομικό έτος 2002, 50 εκατ. ευρώ για το οικονομικό έτος 2003.

>Αρχικό κείμενο>

>Κείμενο μετά την ψηφοφορία στο ΕΚ>

Οι ετήσιες πιστώσεις περιλαμβάνουν ποσόν 6 εκατ. ευρώ, που απαιτείται για τη συμμετοχή της Ευρωπαϊκής Κοινότητας στις δράσεις ενημέρωσης και προώθησης του Διεθνούς Ελαιουργικού Συμβουλίου (ΔΣΕ)

(Τροπολογία 23)

Άρθρο 12α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 12α

Η Επιτροπή διεξάγει μελέτη σχετικά με τη δυνατότητα σταδιακής κατάργησης των εξαγωγικών επιδοτήσεων και σχετικά με τη μερική διάθεση των χρηματοδοτικών πόρων που θα εξοικονομηθούν με τον τρόπο αυτό υπέρ ενεργειών προώθησης.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που αφορά την εφαρμογή μέτρων ενημέρωσης και προώθησης για τα γεωργικά προϊόντα στις τρίτες χώρες (COM(98)0683 - C4-0158/99 - 98/0330(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(98)0683 - 98/0330(CNS)) ((ΕΕ C 32 της 6.2.1999, σελ. 12.)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 43 της Συνθήκης ΕΚ (C4-0158/99),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Γεωργίας και Ανάπτυξης της Υπαίθρου και τις γνωμοδοτήσεις της Επιτροπής Προϋπολογισμών καθώς και της Επιτροπής Εξωτερικών Οικονομικών Σχέσεων (A4-0173/99),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά[semigr ]

3. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.